Δεκαπεντάμηνη άδεια ανατροφής σε ιδιωτικό εκπαιδευτικό
Αίτηση χορήγησης δεκαπεντάμηνης (15μηνης) άδειας ανατροφής τέκνου με αποδοχές
Στην αίτηση θα πρέπει να καθορίζεται ρητώς η ημερομηνία έναρξης της αιτούμενης άδειας. Η αίτηση, η οποία θα πρέπει να φέρει ημερομηνία προγενέστερη της έναρξης της δεκαπεντάμηνης (15μηνης) άδειας ανατροφής, κατατίθεται στο ιδιωτικό ή ξένο ιδιωτικό σχολείο της ημεδαπής όπου υπηρετεί ο/η ιδιωτικός/ή εκπαιδευτικός (προκειμένου να λάβει γνώση και να προβεί στην αναπλήρωσή του/της για το χρονικό διάστημα απουσίας του/της). Η αίτηση με τα αναγκαία δικαιολογητικά διαβιβάζονται από το ιδιωτικό ή ξένο ιδιωτικό σχολείο της ημεδαπής στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης και, στη συνέχεια, αποστέλλονται ηλεκτρονικά ή με ταχυδρομείο από την κατά τόπου αρμόδια Δ.Π.Ε. ή Δ.Δ.Ε. στην Αυτοτελή Διεύθυνση Ιδιωτικής Εκπαίδευσης (ΑΔΙΕ) του Υπουργείου Παιδείας, Θρησκευμάτων και Αθλητισμού (ΥΠΑΙΘΑ). Η εμπρόθεσμη υποβολή της αίτησης θα πρέπει να αποδεικνύεται α) είτε με την άμεση πρωτοκόλλησή της ως εισερχομένου, με σφραγίδα του ιδιωτικού ή του ξένου ιδιωτικού σχολείου επάνω στην αίτηση, β) είτε με την υποβολή της με τη μορφή υπεύθυνης δήλωσης μέσω του gov.gr, όπου ο/η ιδιωτικός/ή εκπαιδευτικός εισέρχεται με τoυς προσωπικούς του/της κωδικούς web banking ή Taxisnet. Η ηλεκτρονική υποβολή της αίτησης γίνεται στη διεύθυνση ηλεκτρονικού ταχυδρομείου (email): protocol@minedu.gov.gr
Κατάθεση από τον αιτούντα (δια ζώσης ή ταχυδρομικά)
Να έχει διοριστεί νομίμως, με πράξη του κατά τόπο αρμόδιου Διευθυντή Εκπαίδευσης, στην οποία να αναγράφεται το υποχρεωτικό διδακτικό του/της ωράριο, και να εργάζεται σε ιδιωτικό ή ξένο ιδιωτικό σχολείο Πρωτοβάθμιας ή/και Δευτεροβάθμιας Εκπαίδευσης της ημεδαπής.
Να έχει παράσχει συνεχόμενο διδακτικό έργο τουλάχιστον τεσσάρων (4) μηνών κατά το σχολικό έτος για το οποίο αιτείται χορήγηση άδειας ανατροφής τέκνου.
Να μην εργάζεται κατά την περίοδο της άδειάς του/της και να μην επιστρέψει στο σχολείο του/της πριν την έκδοση απόφασης διακοπής της άδειας ανατροφής τέκνου που του/της έχει χορηγηθεί.
Να έχει δίδυμα τέκνα ηλικίας έως τεσσάρων (4) ετών (ή να έχει υιοθετήσει ή αναδεχθεί δίδυμα έως τη συμπλήρωση των οκτώ (8) ετών).
Ο/Η ιδιωτικός/ή εκπαιδευτικός που αποκτά τρίδυμα ή και περισσότερα πολύδυμα τέκνα δικαιούται επιπλέον άδεια ανατροφής έξι (6) μηνών με αποδοχές για κάθε τέκνο πέρα των διδύμων έως την ηλικία των τεσσάρων (4) ετών και έως την ηλικία των οκτώ (8) ετών, εφόσον έχει υιοθετήσει ή αναδεχθεί, τρίδυμα ή και περισσότερα πολύδυμα τέκνα.
Η αίτηση για χορήγηση της δεκαπεντάμηνης (15μηνης) άδειας ανατροφής τέκνου με αποδοχές να υποβάλλεται προγενέστερα της ημερομηνίας έναρξης της άδειας.
Να διαθέτει προσωπικούς κωδικούς διαπιστευτηρίων Taxisnet ή web banking, ώστε να μπορεί να ταυτοποιηθεί ως πιστοποιημένος/η χρήστης όταν εισέρχεται στο gov.gr για την υποβολή αίτησης/υπεύθυνης δήλωσης και την αναζήτηση των απαιτούμενων δικαιολογητικών για τη χορήγηση της δεκαπεντάμηνης (15μηνης) άδειας ανατροφής τέκνου.
Η διαδικασία αφορά στη χορήγηση δεκαπεντάμηνης (15μηνης) άδειας ανατροφής τέκνου με αποδοχές και απευθύνεται σε εκπαιδευτικούς ιδιωτικών και ξένων ιδιωτικών σχολείων Πρωτοβάθμιας (Νηπιαγωγεία, Δημοτικά Σχολεία) και Δευτεροβάθμιας Εκπαίδευσης (Γυμνάσια, Γενικά και Επαγγελματικά Λύκεια) της ημεδαπής κατόπιν αίτησής τους.
Υπεύθυνη Δήλωση του/της συζύγου (έτερου γονέα)
Σύμβαση εργασίας του/της ενδιαφερόμενου/ης εκπαιδευτικού
Απόφαση χορήγησης άδειας κύησης και λοχείας από τον ασφαλιστικό φορέα του/της δικαιούχου ("Απόφαση Επιδομάτων Μητρότητας")
Απόφαση Χορήγησης Άδειας Κύησης και Λοχείας
Απόφαση Διορισμού του/της δικαιούχου της άδειας στο ιδιωτικό ή ξένο ιδιωτικό σχολείο
Απόφαση Πρόσληψης αναπληρωτή/αναπληρώτριας εκπαιδευτικού
Διαβιβαστικό του ιδιωτικού ή ξένου ιδιωτικού σχολείου της ημεδαπής
Η Υπεύθυνη Δήλωση του/της δικαιούχου θα πρέπει να αναφέρει ότι "θα κάνει χρήση της άδειας ανατροφής τέκνου και όχι του μειωμένου εργασιακού ωραρίου" και να φέρει το γνήσιο της υπογραφής του/της. Ο/Η ενδιαφερόμενος/η ιδιωτικός/ή εκπαιδευτικός μπορεί να εκδώσει και ηλεκτρονικά την Υπεύθυνη Δήλωση επιλέγοντας τον σύνδεσμο της σχετιζόμενης διαδικασίας, χωρίς να απαιτείται επίσκεψη σε κατάστημα διοικητικής αρχής ή ΚΕΠ.
Η Υπεύθυνη Δήλωση του έτερου γονέα θα πρέπει να δηλώνει ρητά ότι "δεν θα κάνει χρήση της άδειας ανατροφής τέκνου, ούτε του μειωμένου εργασιακού ωραρίου, ούτε της άδειας άνευ αποδοχών του άρθρου 53, παρ. 1 του ν. 3528/2007 για το ίδιο χρονικό διάστημα της αιτούμενης άδειας ανατροφής" και να φέρει το γνήσιο της υπογραφής του. Ο έτερος γονέας μπορεί να εκδώσει και ηλεκτρονικά την Υπεύθυνη Δήλωση επιλέγοντας τον σύνδεσμο της σχετιζόμενης διαδικασίας, χωρίς να απαιτείται επίσκεψη σε κατάστημα διοικητικής αρχής ή ΚΕΠ.
Να είναι σε ισχύ κατά τη διάρκεια χορήγησης της άδειας ανατροφής. Η σύμβαση εργασίας και τα δεδομένα του ΠΣ ΕΡΓΑΝΗ θα πρέπει να συμφωνούν ως προς τις εβδομαδιαίες ώρες διδασκαλίας με το διοριστήριο του/της ενδιαφερόμενου/ης ιδιωτικού/ής εκπαιδευτικού.
Η άδεια κύησης και λοχείας, καθώς και όλες οι άλλες άδειες (αναρρωτική-επαπειλούμενης κύησης) που έχουν εκδοθεί από τη Δ.Π.Ε./Δ.Δ.Ε. όπου ανήκει ο/η ενδιαφερόμενος/η ιδιωτικός/ή εκπαιδευτικός, βρίσκονται στον Υπηρεσιακό Φάκελό του/της που τηρείται στην οικεία Δ/νση Εκπαίδευσης. Η εν λόγω Δ/νση Πρωτοβάθμιας ή Δευτεροβάθμιας Εκπαίδευσης συνυποβάλλει αντίγραφα αυτών μαζί με τα υπόλοιπα δικαιολογητικά του φακέλου.
Στην απόφαση διορισμού του/της ενδιαφερόμενου/ης ιδιωτικού/ής εκπαιδευτικού θα πρέπει να αναγράφεται το υποχρεωτικό διδακτικό του/της ωράριο και να διαχωρίζεται από τις υπόλοιπες ώρες απασχόλησής του/της στο ιδιωτικό ή ξένο ιδιωτικό σχολείο. Η απόφαση διορισμού και τυχόν τροποποιήσεις της βρίσκονται στον Υπηρεσιακό Φάκελο του/της ιδιωτικού/ής εκπαιδευτικού που τηρείται στην οικεία Δ/νση Εκπαίδευσης. Η εν λόγω Διεύθυνση Εκπαίδευσης συνυποβάλλει αντίγραφα αυτών μαζί με τα υπόλοιπα δικαιολογητικά του φακέλου. Σε περίπτωση που ο/η ενδιαφερόμενος/η ιδιωτικός/ή εκπαιδευτικός δεν έχει παράσχει συνεχόμενο διδακτικό έργο τουλάχιστον τεσσάρων (4) μηνών κατά το σχολικό έτος για το οποίο αιτείται χορήγηση άδειας ανατροφής, θα πρέπει απαραίτητα να συνυποβάλλεται και το διοριστήριο του τελευταίου σχολικού έτους κατά το οποίο εργάστηκε στο σχολείο του/της πριν να του/της χορηγηθεί οποιαδήποτε άλλη άδεια (άνευ αποδοχών, αναρρωτική-επαπειλούμενης κύησης, κυοφορίας, λοχείας).
Η απόφαση πρόσληψης αναπληρωτή/αναπληρώτριας εκπαιδευτικού, η οποία εκδίδεται από την κατά τόπο αρμόδια Διεύθυνση Εκπαίδευσης, αφορά σε έτερο/η ιδιωτικό/ή εκπαιδευτικό που προσλαμβάνεται (κατόπιν πρότασης του ιδιοκτήτη του ιδιωτικού ή ξένου ιδιωτικού σχολείου της ημεδαπής) για να αναπληρώσει τον/τη δικαιούχο της άδειας ανατροφής κατά το χρονικό διάστημα απουσίας του/της. Με την απόφαση πρόσληψης αναπληρωτή/αναπληρώτριας εκπαιδευτικού για το χρονικό διάστημα απουσίας του/της αναπληρούμενου/ης η εν λόγω Διεύθυνση Εκπαίδευσης διασφαλίζει την εύρυθμη και ομαλή λειτουργία του ιδιωτικού ή ξένου ιδιωτικού σχολείου της ημεδαπής.
Η ανωτέρω σχετιζόμενη διαδικασία αφορά στην έκδοση Ληξιαρχικής Πράξης Γέννησης και απευθύνεται σε όσους για τους οποίους έχει συνταχθεί Ληξιαρχική Πράξη Γεννήσεως σε Ελληνικό Ληξιαρχείο. Με τη Ληξιαρχική Πράξη Γέννησης (ή Πιστοποιητικό Γέννησης) διδύμων τέκνων, βεβαιώνεται η ύπαρξη αυτών και η ηλικία τους (<4 ετών), καθώς και τα ταυτοποιητικά στοιχεία των γονέων. Καταργείται από 10/4/2025 η υποχρέωση των πολιτών να προσκομίζουν Ληξιαρχική Πράξη (ή Πιστοποιητικό Γέννησης) όταν αυτή απαιτείται για τη διεκπεραίωση διοικητικών διαδικασιών. Οι δημόσιες υπηρεσίες υποχρεούνται να την αναζητούν αυτεπαγγέλτως και να την αντλούν σε πραγματικό χρόνο. Σε περίπτωση τέκνου που έχει γεννηθεί στο εξωτερικό, υποβάλλεται το αντίστοιχο δικαιολογητικό.
Η ανωτέρω σχετιζόμενη διαδικασία αφορά στην έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του, στο οποίο θα πρέπει να εμφανίζονται και τα τέκνα για τα οποία ο/η ενδιαφερόμενος/η ιδιωτικός/ή εκπαιδευτικός αιτείται άδεια ανατροφής. Με το πιστοποιητικό οικογενειακής κατάστασης διαπιστώνεται η οικογενειακή κατάσταση του/της αιτούντος/αιτούσας, τα ταυτοποιητικά στοιχεία του έτερου γονέα και η διατήρηση των τέκνων εν ζωή. Καταργείται από 10/4/2025 η υποχρέωση των πολιτών να προσκομίζουν το πιστοποιητικό οικογενειακής κατάστασης, όταν αυτό απαιτείται για τη διεκπεραίωση διοικητικών διαδικασιών. Οι δημόσιες υπηρεσίες υποχρεούνται να το αναζητούν αυτεπαγγέλτως και να το αντλούν σε πραγματικό χρόνο.
Έγγραφο του ιδιωτικού ή ξένου ιδιωτικού σχολείου της ημεδαπής, όπου υπηρετεί ο/η ενδιαφερόμενος/η ιδιωτικός/ή εκπαιδευτικός, με το οποίο διαβιβάζονται η αίτησή του/της με τα συνοδευτικά δικαιολογητικά.
Δεκαπεντάμηνη άδεια ανατροφής σε Ιδιωτικό Εκπαιδευτικό
Η αίτηση χορήγησης της άδειας ανατροφής κατατίθεται στο ιδιωτικό ή ξένο ιδιωτικό σχολείο της ημεδαπής όπου υπηρετεί ο/η ιδιωτικός/ή εκπαιδευτικός και αποστέλλεται στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης που εποπτεύει τη λειτουργία του ιδιωτικού ή ξένου ιδιωτικού σχολείου και την υπηρεσιακή κατάσταση του/της ιδιωτικού/ής εκπαιδευτικού.
Υπαγωγή των Ελλήνων εκπαιδευτικών που διδάσκουν στα ξένα σχολεία στις διατάξεις του ν. 682/1977.
Στην παρ. 2 της οικείας διάταξης ορίζεται ότι οι εκπαιδευτικοί της Πρωτοβάθμιας και Δευτεροβάθμιας Εκπαίδευσης υπάγονται στις διατάξεις του Δημοσιοϋπαλληλικού Κώδικα, με την επιφύλαξη των ρυθμίσεων των περιπτώσεων α έως δ και με την εξαίρεση των θεμάτων τα οποία ρυθμίζονται από ειδικές γι αυτούς διατάξεις. Στην περίπτωση α παρέχεται στους τακτικούς εκπαιδευτικούς το δικαίωμα λήψης άδειας ανατροφής τέκνου με αποδοχές και με την περιπτ. δ το δικαίωμα αυτό επεκτείνεται και στους εκπαιδευτικούς Πρωτοβάθμιας και Δευτεροβάθμιας Εκπαίδευσης των ιδιωτικών σχολείων.
Τρόπος διαχειρίσεως του Ειδικού Λογαριασμού Ιδιωτικής Γενικής Εκπαίδευσης (Ε.Λ.Ι.Γ.Ε.). Συμπληρώθηκε με την αριθμ. 67116/ΙΒ/22-5-2008 (ΦΕΚ 1033 Β’).
Η παρ. 8 του άρθρου 35 "Θέματα ελληνόγλωσσης εκπαίδευσης στο εξωτερικό" αφορά στα αναγνωρισμένα ξένα σχολεία κατά την έννοια της παραγράφου 1 του άρθρου 1 του ν. 4862/1931 «Περί των ξένων σχολείων» (Α΄ 156), όπως τροποποιήθηκε με τους ν. 4485/2017 ά.90, παρ. 1, ν. 4763/2020 ά.127, ν. 4830/2021 ά. 71 και ισχύει.
Με τις διατάξεις του άρθρου 53 καθορίζονται οι διευκολύνσεις των υπαλλήλων με οικογενειακές υποχρεώσεις και ειδικότερα οι προϋποθέσεις χορήγησης αδειών ανατροφής τέκνου με αποδοχές. Οι οικείες διατάξεις έχουν τροποποιηθεί, αντικατασταθεί και συμπληρωθεί με τους εξής νόμους: ν. 4210/2013 ά. 6, παρ. 1, ν. 4305/2014 ά. 26, ν. 4590/2019 ά. 34 και 76, ν. 4674/2020 ά. 47 και ν. 5043/2023 ά. 29. Ειδικότερα, στην παρ. 1 του άρθρου 6 του ν. 4210/2013 γίνεται αναφορά στη χορήγηση επιπλέον άδειας ανατροφής χρονικής διάρκειας έξι (6) μηνών με αποδοχές για κάθε τέκνο πέραν του ενός, σε περίπτωση γέννησης διδύμων, τριδύμων κ.λπ. τέκνων.
«Προστασία και διευκόλυνση των εργαζομένων με οικογενειακές υποχρεώσεις -Τροποποιήσεις και βελτιώσεις εργατικών νόμων». Αναφέρεται στην απαγόρευση καταγγελίας της σύμβασης ή σχέσης εργασίας εργαζομένης από τον εργοδότη της τόσο κατά τη διάρκεια της εγκυμοσύνης της όσο και για χρονικό διάστημα δέκα οκτώ (18) μηνών μετά τον τοκετό ή κατά την απουσία της για μεγαλύτερο χρόνο, λόγω ασθένειας που οφείλεται στην κύηση ή τον τοκετό, καθώς και της καταγγελίας της σύμβασης ή σχέσης εργασίας εργαζόμενου πατέρα από τον εργοδότη του για χρονικό διάστημα έξι (6) μηνών μετά τον τοκετό, εκτός εάν υπάρχει σπουδαίος λόγος για καταγγελία της σύμβασης εργασίας. Η προστασία από την καταγγελία της σύμβασης ή σχέσης εργασίας ισχύει τόσο έναντι του εργοδότη στον οποίο ο/η εργαζόμενος/η γονέας προσλαμβάνεται, χωρίς να έχει προηγουμένως απασχοληθεί αλλού, πριν συμπληρώσει τη διάρκεια της προστασίας του πρώτου εδαφίου, όσο και έναντι του νέου εργοδότη, στον οποίο ο/η εργαζόμενος/η γονέας προσλαμβάνεται, και μέχρι τη συμπλήρωση του προβλεπόμενου χρονικού διαστήματος. Ως σπουδαίος λόγος δεν μπορεί να θεωρηθεί ενδεχόμενη μείωση της απόδοσης στην εργασία της εγκύου, που οφείλεται στην εγκυμοσύνη ή στις οικογενειακές υποχρεώσεις του εργαζόμενου γονέα. Αντικαταστάθηκε με το άρθρο 36, παρ. 1, του ν. 3996/2011.
«Περί Ιδιωτικών σχολείων Γενικής, Εκπαιδεύσεως και Σχολικών Οικοτροφείων». Αναφέρονται αντίστοιχα στη σχέση εργασίας των ιδιωτικών εκπαιδευτικών, στη συμπλήρωση των κενών θέσεων, στις άδειες και την αναπλήρωση των ιδιωτικών εκπαιδευτικών και στο προσωπικό των ισότιμων σχολείων. Οι οικείες διατάξεις έχουν τροποποιηθεί, αντικατασταθεί και συμπληρωθεί με τον ν. 4713/2020, ά. 10, παρ. 1, 2 και ά. 11.
Διευκρινίσεις για τη χορήγηση άδειας ανατροφής τέκνου με αποδοχές σε ιδιωτικούς εκπαιδευτικούς.
Εγκύκλιες οδηγίες για την άσκηση του εποπτικού ρόλου των Δ/νσεων Εκπαίδευσης σε θέματα διορισμού και απόλυσης ιδιωτικών εκπαιδευτικών από ιδιωτικές σχολικές μονάδες της κατά τόπο αρμοδιότητάς τους.
Η αίτηση κατατίθεται από τον/την ιδιωτικό/ή εκπαιδευτικό στο ιδιωτικό ή ξένο ιδιωτικό σχολείο της ημεδαπής, το οποίο έχει δέσμια υποχρέωση να τη διαβιβάσει στην κατά τόπο αρμόδια Διεύθυνση Εκπαίδευσης που εποπτεύει τη λειτουργία του και την υπηρεσιακή κατάσταση του εκπαιδευτικού του προσωπικού.
Ο/Η Διευθυντής/Διευθύντρια (ή ο/η νόμιμος/η εκπρόσωπος) του ιδιωτικού ή ξένου ιδιωτικού σχολείου της ημεδαπής διαβιβάζει την αίτηση στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης.
Η Διεύθυνση Εκπαίδευσης συμπληρώνει τον φάκελο της αίτησης του/της δικαιούχου με τα δικαιολογητικά αρμοδιότητάς της, τα οποία τηρεί στο αρχείο της (π.χ. διοριστήριο δικαιούχου στο ιδιωτικό ή ξένο ιδιωτικό σχολείο, διοριστήριο αναπληρωτή/αναπληρώτριας), ελέγχει την πληρότητα του φακέλου και κατόπιν διαβιβάζει τον φάκελο στην Αυτοτελή Διεύθυνση Ιδιωτικής Εκπαίδευσης του Υπουργείου Παιδείας, Θρησκευμάτων και Αθλητισμού.
Παραλαμβάνεται και καταχωρείται η αίτηση με τα σχετικά δικαιολογητικά στο ΠΣ ΠΑΠΥΡΟΣ του ΥΠΑΙΘA. Διαβίβαση στο αρμόδιο Τμήμα της Αυτοτελούς Δ/νσης Ιδιωτικής Εκπ/σης.
Ο/Η αρμόδιος/α τμηματάρχης χρεώνει τον φάκελο της αίτησης σε υπάλληλο του τμήματος.
Ο/Η αρμόδιος/α υπάλληλος ελέγχει τη συνδρομή των κείμενων νομοθετικών προϋποθέσεων για τη χορήγηση της σχετικής άδειας στη/στον δικαιούχο.
Ο/Η αρμόδιος/α υπάλληλος συντάσσει το κείμενο της διοικητικής πράξης που αφορά στη χορήγηση της 15μηνης άδειας ανατροφής και την αποστέλλει προς έλεγχο στον/στην προϊστάμενο/προϊσταμένη του/της, ο/η οποίος/α προβαίνει σε τυχόν διορθώσεις.
Ο/Η αρμόδιος/α υπάλληλος συντάσσει αρνητική απάντηση την οποία υπογράφει ο/η αρμόδιος/α Διευθυντής/Διευθύντρια. Στην αρνητική απάντηση αναφέρονται οι λόγοι για τους οποίους η διοίκηση αδυνατεί να προβεί στη χορήγηση της αιτούμενης άδειας ανατροφής. Η διαβίβαση της αρνητικής απάντησης γίνεται μέσω του ΠΣ ΠΑΠΥΡΟΣ στην αρμόδια Διεύθυνση Εκπαίδευσης, με την υποχρέωση κοινοποιήσεώς της στην/στον αιτούσα/αιτούντα και στο ιδιωτικό ή ξένο ιδιωτικό σχολείο.
Η απόφαση χορήγησης της άδειας προωθείται στον/στην προϊστάμενο/προϊσταμένη της Διεύθυνσης για υπογραφή.
Η απόφαση χορήγησης πρωτοκολλείται μέσω του ΠΣ ΠΑΠΥΡΟΣ και υπογράφεται ψηφιακά από τον/την προϊστάμενο/προϊσταμένη του τμήματος.
Η διαβίβαση της απόφασης στην Δ/νση Εκπαίδευσης γίνεται μέσω του ΠΣ ΠΑΠΥΡΟΣ.
Στις οικονομικές Δ/νσεις της ΚΥ του ΥΠΑΙΘΑ διαβιβάζεται η απόφαση χορήγησης της άδειας ανατροφής τέκνου με αποδοχές μαζί με τα κατά νόμο αναγκαία δικαιολογητικά χορήγησης της άδειας. Στην περίπτωση που μαζί με τα ανωτέρω δικαιολογητικά έχουν διαβιβαστεί στην Αυτοτελή Διεύθυνση Ιδιωτικής Εκπαίδευσης και δικαιολογητικά αναγκαία για τον προσδιορισμό των μηνιαίων αποδοχών και την ενταλματοποίηση της δαπάνης (π.χ. Ε3, Ε4, Ε9 κλπ), αυτά προωθούνται προς τις ανωτέρω Οικονομικές Υπηρεσίας για τις δικές τους περαιτέρω ενέργειες.
Σε περίπτωση που λείπει κάποιο δικαιολογητικό αναγκαίο για τη χορήγηση της άδειας επικοινωνεί με την αρμόδια Διεύθυνση Εκπαίδευσης από την οποία ζητάει την προσκόμισή του.
Με την αίτηση συνυποβάλλονται και τα λοιπά δικαιολογητικά που κατέχει ο/η δικαιούχος της άδειας (π.χ. απόφαση χορήγησης άδειας κύησης και λοχείας από τον ασφαλιστικό φορέα, υπεύθυνες δηλώσεις δικαιούχου και συζύγου κ.ο.κ.). Το σχολείο υποχρεούται να ελέγξει και να αναζητήσει τα δικαιολογητικά που τυχόν λείπουν.
Η Διεύθυνση Εκπαίδευσης προβαίνει σε ψηφιοποίηση της αίτησης και των λοιπών στοιχείων του φακέλου και με σχετικό διαβιβαστικό έγγραφο τα αποστέλλει και ηλεκτρονικά στο Κεντρικό Πρωτόκολλο του Υπουργείου Παιδείας, Θρησκευμάτων και Αθλητισμού (Κεντρική Υπηρεσία) (protocol@minedu.gov.gr).
Στην περίπτωση που η αίτηση και τα συνημμένα δικαιολογητικά αποσταλούν σε φυσική μορφή, ψηφιοποιούνται από το Τμήμα του Κεντρικού Πρωτοκόλλου του ΥΠΑΙΘA και κατόπιν εισάγονται στο ΠΣ ΠΑΠΥΡΟΣ.
Εκδίδεται αρνητική απάντηση, σε περίπτωση που δεν συντρέχουν οι προϋποθέσεις για τη χορήγηση άδειας ανατροφής.
Η Δ/νση Εκπαίδευσης ενημερώνει τον φάκελο του/της ιδιωτικού/ής εκπαιδευτικού και κοινοποιεί την απόφαση, με κάθε πρόσφορο τρόπο, στον/στη δικαιούχο και στο ιδιωτικό ή ξένο ιδιωτικό σχολείο.
Τα έντυπα Ε3, και, ανά περίπτωση, Ε4, Ε9 του ΠΣ ΕΡΓΑΝΗ αφορούν στο σχολικό έτος κατά το οποίο ο/η ενδιαφερόμενος/η ιδιωτικός/ή εκπαιδευτικός παρείχε διδακτικό έργο στο ιδιωτικό ή ξένο ιδιωτικό σχολείο της ημεδαπής. Η προσκόμιση των Ε4 και Ε9 απαιτείται από τις Οικονομικές Υπηρεσίες του ΥΠΑΙΘΑ. Σε αυτά θα πρέπει να είναι συμπληρωμένα απαραίτητα τα πεδία του αριθμού πρωτοκόλλου και της ημερομηνίας κατάθεσης. Η σύμβαση εργασίας και τα δεδομένα που είναι καταχωρημένα στο ΠΣ ΕΡΓΑΝΗ θα πρέπει να συμφωνούν ως προς τις ώρες διδασκαλίας με το διοριστήριο του/της ενδιαφερόμενου/ης εκπαιδευτικού. Σε περίπτωση τροποποίησης του διοριστηρίου, θα πρέπει να τροποποιούνται και τα αντίστοιχα δεδομένα στο ΠΣ ΕΡΓΑΝΗ.
Διευθυντής/ντρια-Προϊστάμενος/η Εκπαιδευτικής Δομής
Διαβίβαση αίτησης και δικαιολογητικών στην αρμόδια Διεύθυνση Εκπαίδευσης
Σύνταξη και έκδοση αρνητικής απάντησης, εάν δεν συντρέχουν οι προϋποθέσεις χορήγησης άδειας ανατροφής
Διαβίβαση της απόφασης χορήγησης της άδειας στην αρμόδια Διεύθυνση Εκπαίδευσης
Έλεγχος και διαβίβαση του φακέλου της αίτησης
Παραλαβή και καταχώρηση του φακέλου της αίτησης στο ΠΣ ΠΑΠΥΡΟΣ του ΥΠΑΙΘΑ - Χρέωση σε αρμόδια μονάδα
Χρέωση φακέλου αίτησης σε χειριστή του θέματος
Έλεγχος πληρότητας φακέλου και συνδρομής των προϋποθέσεων χορήγησης της άδειας
Σύνταξη της απόφασης χορήγησης της άδειας
Υπογραφή και έκδοση της απόφασης χορήγησης της άδειας
Κοινοποίηση της απόφασης χορήγησης στην ΓΔΟΥ/ΥΠΑΙΘΑ και στη Διεύθυνση Συγκέντρωσης και Υποβολής Παραστατικών
Υπουργείο Παιδείας Θρησκευμάτων και Αθλητισμού
Υπουργείο Παιδείας Θρησκευμάτων και Αθλητισμού-Τηλεφωνικοί κατάλογοι